tartuNLP/wikipedia-smugri-20251201 huggingface dataset:
Olavi Spännäri

Arvo Olavi "Olli" Spännäri (7. heinäkuuta 1936 Juva – 23. tammikuuta 2017 Lappeenranta) oli suomalainen muusikko ja multi-instrumentalisti. Hän aloitti musiikkiopinnot muuttaessaan äidinsä kanssa Lauritsalaan 1948 ja tultuaan hyväksytyksi Lauritsalan musiikkikannatusyhdistyksen soitto-oppilaaksi. Neljä vuotta myöhemmin hän siirtyi opiskelemaan soittamista varuskunnan soittokuntaan, josta siirtyi edelleen 1956 tykistöön esikuntatyöhön. Työuransa Spännäri tekikin upseerina puolustusvoimissa, mutta samaan aikaan hän soitti myös useissa yhtyeissä, ml. Lappeenranta Big Bandin trumpetistina. Pitkäaikaisin kiinnitys Spännärillä oli Kalevi Pyysalon yhtyeeseen. 
Spännäri aloitti Lappeenranta Big Bandin kapellimestarina vuonna 1978 ja nosti sen tasoa merkittävästi. Spännärin johdolla orkesteri voitti big bandien suomenmestaruuden kolme kertaa ja teki kolme LP-levyä. Spännäri perusti Lappeenrantaan myös juniori- big bandin. Vuonna 1985 Spännäri alkoi johtaa Lappeenrannan työväenyhdistyksen soittokuntaa sekä vähän myöhemmin Ratsuväen perinnesoittokuntaa. Spännäri totesi jo 60-vuotiaana, että lopettaa soittohommat vasta, kun hänet kannetaan (Lappeenrannan hautausmaa) Ristikankaalle.
Sotilasarvoltaan Olavi Spännäri oli kapteeni, ja siitä tehtävästä hän jäi eläkkeelle 1981. Hänelle oli myönnetty ansioistaan muun muassa Director Musices -arvonimi 1991 ja Suomen Big Band -yhdistyksen Count Basie -mitali. Vuonna 2003 Spännäri valittiin "Linnoituksen isännäksi" Lappeenrannassa, ja vuonna 1996 Lappeenrannan kaupunki palkitsi hänet kaupungin kulttuuripalkinnolla tunnustuksena hänen ansioistaan ja pitkäaikaisesta työstään varsinkin paikallisen puhallinmusiikin hyväksi.
Luettelo algoritmeista

Seuraa luettelo algoritmeja kukin yhden rivin kuvauksella.
Kombinatoriset algoritmit.
Jonoalgoritmit.
Datavirrat.
Datavirta-algoritmit käsittelevät jonoja tyypillisesti yhdellä läpikäynnillä, rajoitetulla muistilla ja prosessointiajalla
San Juan de los Morros

San Juan de los Morros on Guáricon osavaltion pääkaupunki Venezuelassa. Siellä on noin 116 000 asukasta.
San Juan de los Morros sijaitsee keskisen ylänköalueen etelärinteellä. Se tunnetaan kuumista lähteistään. Siitä tuli osavaltion pääkaupunki vuonna 1934.
San Carlos (Venezuela)

San Carlos on Cojedesin osavaltion pääkaupunki Venezuelassa. Siellä on noin 92 000 asukasta.
San Carlos sijaitsee Tirgua-joen varrella keskisen ylänköalueen juurella. Sen perustivat vuonna 1678 kapusiinilähetyssaarnaajat. Nykyisin se on ympäröivän maanviljelysalueen kauppakeskus.
Koottavat huonekalut

Koottavat huonekalut ovat tietynlaisia huonekaluja, jotka vaativat asiakkaan kokoonpanoa. Useat huonekalun palat pakataan pahvilaatikkoon, joka sisältää myös ohjeet ja tarvittavat työkalut huonekalun rakentamiseen.
Koottavat huonekalut ovat suosittuja hintatietoisten asiakkaiden keskuudessa. Halvan hintansa lisäksi koottavat huonekalut ovat yleensä helppoja rakentaa ja vaativat vain yksinkertaisten työkalujen käyttöä.
Kauppiaat hyötyvät koottavien huonekalujen myynnistä säästämällä rakentamis- ja säilytyskustannuksissa. Koska huonekaluja ei tarvitse koota tehtaalla, koottavat huonekalut maksavat myös kauppiaalle vähemmän. Näistä syistä koottavien huonekalujen myynti on yksi tehokkaimmista tavoista suorittaa kauppaa.
Koottavat huonekalut on yleensä paketoitu yhteen tai useampaan laatikkoon rakennussarjan muodossa. Rakennussarja voi sisältää levymäisiä osia, metallisia ja muovisia heloja osien kiinnitykseen sekä muita kokoamiseen tarvittavia paloja.
Historia.
Koottavilla huonekaluilla on pitkä historia. "The New American Cyclopaedia" vuodelta 1859 listasi koottavat huonekalut ”amerikkalaiseksi keksinnöksi” vedoten helppoon kuljettamiseen. Vuoden 1878 Yhdysvaltain patentti määrittelee koottavat huonekalut näin: ”Keksintö liittyy niiden huonekalujen luokkaan, jotka on rakennettu niin, että sen voi pakata ja kuljettaa osissa ja laittaa yhteen sekä taitavien että taitamattomien ihmisten toimesta.”
Käyttö.
Koottavia huonekaluja voi käyttää useaan eri käyttötarkoitukseen:
Tauno Ylänne

Tauno Juhani Ylänne (2. syyskuuta 1938 Helsinki – 15. maaliskuuta 2022) oli suomalainen upseeri, joka toimi Pohjan prikaatin komentajana.
Ylänne syntyi kauppias Eino Ylänteen ja Aira Koivusen perheeseen. Hänen puolisonsa vuodesta 1961 on Leena Saarinen.
Ylänne tuli ylioppilaaksi Hämeenlinnan lyseosta 1959. Kadettikoulusta hän valmistui 1962 ja toimi sitten Panssarirykmentissä 1962–1966 ja Panssarivaunupataljoonassa 1966–1969. Pääesikunnan ajoneuvohuoltotoimiston toimistoupseeri Ylänne oli 1969–1971 ja 1973–1974 sekä jalkaväkitoimiston toimistoesiupseeri 1975–1979 ja toimistopäällikkö 1979, ennen kuin siirtyi Panssarikoulun johtajaksi. Tässä tehtävässä hän toimi vuoteen 1982 ja sen jälkeen Panssaripataljoonan komentajana 1982–1985 ja Panssariprikaatin esikuntapäällikkönä 1985–1986. Pääesikunnan komento-osaston erityistehtävissä Ylänne työskenteli 1986–1989 ja Pohjan prikaatin komentaja hän oli 1989–1993 eversti Antero Maunulan jälkeen. Pohjoisen maanpuolustusalueen esikunnan päällikkö Ylänne oli 1993–1994, Maanpuolustusopiston johtaja 1994–1996 ja Läntisen maanpuolustusalueen esikunnan päällikkö vuodesta 1996 vuoteen 1998, jolloin hän erosi vakinaisesta palveluksesta. 
Ylänne ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1974, everstiluutnantiksi 1981 ja everstiksi 1989.
Petra Tandefelt

Petra Jessica Casimira Francesca Tandefelt (s. 2. lokakuuta 1966 Helsinki) on suomalainen yrittäjä, keräilijä ja Suomenlinnan lelumuseon johtaja. Lelumuseo esitteli Tandefeltin yksityistä lelukokoelmaa, jonka vanhimmat esineet ovat 1800-luvun alkupuolelta. Kokoelman nuorin artikkeli on vuodelta 1980. Museo sijaitsee Suomenlinnan itärannalla Tandefeltin omistaman kiinteistön pohjakerroksessa.
Tandefelt johti museon lisäksi Café Samovarbar -nimistä kahvilaa, joka toimii museon yhteydessä. Museossa oli myös pieni museokauppa, jonka valikoimaan kuului muun muassa vanhojen eurooppalaisten lelutehtaiden tuotantoa keräilykappaleina. Suomenlinnan lelumuseossa vieraili vuosittain noin 23 000 asiakasta.
Petra Tandefelt johti Lelumuseota vuosina 2003-2025. Suomenlinnassa sijainneen museon perusti Petra Tandefeltin äiti Piippa Tandefelt (1939-2024) 1980-luvulla. Lelumuseon sulkeutumisesta uutisoitiin keväällä 2025.
Tandefelt tunnetaan myös "Nallerouva Hunajapurkin Herkkukirja - nostalgisia leluja ja reseptejä" -kirjan kirjoittajana (Tammi 2012, ).
Blackbird (Norma Johnin kappale)

Blackbird on suomalaisen Norma John -duon kappale, joka valittiin Uuden Musiikin Kilpailussa 2017 edustamaan Suomea vuoden 2017 Eurovision laulukilpailussa. Yhtye on kuvaillut kappaletta voimakkaaksi ja dramaattiseksi kappaleeksi toisen menettämisestä. Sanoituksessa kertoja pyytää ikkunansa alla laulavaa mustarastasta vaikenemaan, sillä se muistuttaa menneistä onnellisista ajoista, jolloin kertojan rakastettu oli vielä vuoteessa hänen vierellään.
Kappaleesta julkaistiin 31. joulukuuta 2016 Toni Karénin ohjaama musiikkivideo.
"Blackbird" kilpaili 9. toukokuuta 2017 Euroviisujen ensimmäisessä semifinaalissa, jossa se sai 92 pistettä. Kappale jäi sijalle 12 eikä päässyt finaaliin.
Facatativá

Facatativá on kaupunki ja kunta Kolumbian Cundinamarcan departementissa. Kaupunki sijaitsee linnuntietä noin 35 kilometriä pääkaupunki Bogotásta luoteeseen. Vuonna 2005 sen väkiluku oli 107 452 asukasta ja väestöennuste arvioi vuoden 2017 kesäkuun lopun väkiluvuksi 136 950 asukasta.
Aiheesta muualla.
John Middleton

John Middleton (s. 7. syyskuuta 1953 Bradford, Yorkshire, Englanti, Iso-Britannia) on englantilainen näyttelijä. Hän on näytellyt muun muassa 1996–2017 pastori Ashley Thomasin roolissa ITV:n draamasarjassa "Emmerdale" ja 1993–1994 draamasarjassa "Coronation Street".
Harlemin renessanssi

Harlemin renessanssi (engl. "Harlem Renaissance") oli afroamerikkalaisen kulttuurin kukoistuskausi vuosien 1917–1935 Harlemissa, New Yorkissa. Sinä aikana Harlem nousi afroamerikkalaisen kulttuurin keskukseksi, jonne saapui paljon mustia kirjailijoita, kuvataiteilijoita, muusikkoja, valokuvaajia, runoilijoita ja oppineita. Moni heistä pakeni Yhdysvaltain eteläosien sortoa paikkaan, jossa he saattoivat ilmaista kykyjään.
Harlemin renessanssin tunnettuja kirjailijoita ja aktivisteja olivat esimerkiksi Langston Hughes, Claude McKay, Countee Cullen, Arna Bontemps, Zora Neale Hurston, Nella Larsen, Jean Toomer, Walter Francis White ja James Weldon Johnson. Jazz nousi hyvin suosituksi, ja Harlemin klubeissa esiintyivät esimerkiksi Duke Ellington, Louis Armstrong, Bessie Smith ja Billie Holiday.
Gods of Violence

Gods of Violence on saksalaisen thrash metal -yhtye Kreatorin neljästoista studioalbumi. Se julkaistiin 27. tammikuuta 2017. Se on yhtyeen viimeisin studioalbumi sitten vuonna 2012 julkaistun "Phantom Antichrist" -levyn jälkeen, merkiten pisintä eroa kahden eri studioalbumin välillä yhtyeen historiassa.
Albumi debytoi Saksan albumilistan ensimmäiselle sijalle. Suomessa se debytoi sijalla 7, ja Yhdysvalloissa se nousi Billboard 200 -listan sijalle 118.
Rockmusiikkilehti Soundi valitsi albumin vuoden 2017 kahdeksikymmenenneksi parhaaksi ulkomaiseksi albumiksi.
C++14

C++14 on ISO:n 18. elokuuta 2014 hyväksymä C++-ohjelmointikielen standardi ISO/IEC 14882:2014. Standardi korvasi edellisen ISO/IEC 14882:2011 -standardin (C++11).
Standardi koostuu suurelta osin pienemmistä parannuksista ja muutoksista kuin edellinen C++11. Standardin seuraava versio on C++17.
Muutokset edellisestä.
Eräitä huomioitavia muutoksia edelliseen standardiin verrattuna:
Vakiolausekelaajennus.
Vakiolauseke codice_3 on laajennettu ja sallii lisää toimintoja.
Ehtolauseet codice_5 ja codice_6 on lisätty sallittuihin toimintoihin.
constexpr int abs(int x) 
 if (x &lt; 0)
 x = -x;
 return x;
Toistorakenteet codice_7, codice_8 ja codice_9 on lisätty sallittuihin toimintoihin.
Paluutyypin päättely.
Muuttujatyypin päättely paluuarvosta:
std::map&lt;int, std::string&gt; m;
auto it = m.find(42); // palauttaa iteraattorin, joka viittaa pariin
Päättely voidaan laajentaa koskemaan metodin paluuarvoa:
string&amp; lookup();
Metodi codice_10 palauttaa codice_11.
Lambda-operaattorit.
"Anonyymeillä inline-funktioilla" (lambda-operaattoreilla) on mahdollista lisätä lyhyitä metodeja:
std::vector&lt;int&gt; v;
std::for_each(v.begin(), v.end(), [](int i) { return i+2; });
C++14 ei vaadi konkreettisia tyyppejä lambdassa vaan ne voidaan määritellä codice_12-tyypillä.
auto lambda = [](auto x, auto y) {return x + y;};
"Variable templates".
Muuttuvatyyppisen datan käsittelyn puutteen korjaamiseen on esitelty "variable templates".
template&lt;typename T&gt; constexpr T pi = T(3.14159265358979323846);
Georg Friedrich von Martens

Georg Friedrich von Martens (22. helmikuuta 1756 Hampuri – 21. helmikuuta 1821 Frankfurt am Main) oli saksalainen juristi ja diplomaatti. Hän oli vuosina 1783–1808 Göttingenin yliopiston oikeustieteen professori.
Martensin tunnetuin kirjallinen tuotos on "Recueil des Traités", joka oli aikanaan tärkein kokoelma kansainvälisiä sopimuksia, julistuksia ja muita säädöksiä. Laajamittaisen sopimuskokoelman neljätoista ensimmäistä nidosta ilmestyivät Martensin elinaikana vuodesta 1791 lähtien, mutta teossarjaa jatkettiin vielä pitkään hänen kuolemansa jälkeen. Viitenä sarjana ilmestynyt kokoelma käsitti vuoteen 1944 mennessä yhteensä 126 nidosta.
2,5-bis(hydroksimetyyli)furaani

2,5-Bis(hydroksimetyyli)furaani (C6H8O3) on heterosyklinen ja aromaattinen alkoholeihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muun muassa polymeerien valmistuksen raaka-aineena.
Valmistus ja käyttö.
2,5-Bis(hydroksyylimetyyli)furaania voidaan valmistaa uusiutuvista biopohjaisista materiaaleista. Käytettyjä menetelmiä ovat muun muassa furfuryylialkoholin ja formaldehydin välinen reaktio, jota voidaan katalysoida karboksyylihapoilla, happamilla ioninvaihtohartseilla tai zeoliiteilla. Sitä saadaan myös pelkistämällä hydroksimetyylifurfuraalia.
2,5-Bis(hydroksyylimetyyli)furaania voidaan käyttää polymeerien kuten polyuretaanivaahtojen ja polyesterien ja hartsien valmistamiseen. Siitä voidaan myös valmistaa lääkkeitä ja kruunueettereitä.
Lassi Hirvonen

Lassi Hirvonen (s. 2002) on suomalainen tanssija ja lapsinäyttelijä, joka esiintyi "Billy Elliot" -musikaalin nimiroolissa Helsingin kaupunginteatterissa vuonna 2015. Hän vuorotteli roolissa Amos Brotheruksen ja Henrik Björklundin kanssa. 
Hirvonen on esiintynyt Winning Team -yhtyeen musiikkivideolla 2014, katutanssikilpailuissa, Melodi Grand Prix’n taustatanssijana ja Tanssikoulu StepUpin mainosvideolla. Elokuvassa "Kunnon dinosaurus" hän ääninäytteli Arlo-dinosaurusta.
Manhattan (Turku)

Manhattan on Turun Pitkämäen kaupunginosassa, Naantalin pikatien varressa sijaitseva ostoskeskus. Vuonna 1990 valmistuneen postmodernistisen rakennuksen on suunnitellut arkkitehtitoimisto Casagrande &amp; Haroma. Sen käyntiosoite on Pitkämäenkatu 4.
Manhattanin kauppakeskuksessa toimivat muun muassa S-market Manhattan, abc-huoltamo, apteekki, Alko, suuri kirpputori Kirppis-Center ja sen yhteydessä alennusmyymälä Minihinta. 
Kauppakeskuksen ylemmissä kerroksissa toimii Manhattan Sport Center, jossa voi pelata tennistä, salibandyä, squashia, sulkapalloa ja pöytätennistä.
Vuonna 2016 Naantalin pikatien toisella puolella sijainnut Turun postikeskuksen postikonttori suljettiin ja sen tilalle avattiin Manhattanin K-Supermarketin yhteydessä toimiva postipalvelupiste. Manhattanin tiloissa on myös pakettiautomaatti. Manhattanin Posti loppui kun tilalle tuli S-Market.
Historiaa.
Suomen 1990-luvun alun laman edellä tavaratalona avattu Manhattan joutui vaikeuksiin jo alkuvuosinaan, ja omistaja Markku Harjanne haki sen konkurssiin 1994 suurten velkojen vuoksi. Vuosina 2001–2005 Manhattanin K-kauppiaana toimi Tomi Eriksson. Vuoden tauon jälkeen Manhattanin K-Supermarketin vetäjänä aloitti marraskuussa 2006 Veli-Pekka Hussi. K-Supermarket suljettiin vuoden 2019 lopussa ja tilalle tuli S-market.
Tero Lehikoinen

Tero Lehikoinen (s. 24. tammikuuta 1963 Jyväskylä) on suomalainen entinen jääkiekkoilija, pelipaikaltaan keskushyökkääjä. Hän pelasi koko SM-liigauransa ajan JyP HT:ssä pelaten yhteensä 316 runkosarjaottelua tehopistein 63+70=133 ja keräten 228 jäähyminuuttia sekä 41 playoff-ottelua tehopistein 6+4=10 ja keräten 32 jäähyminuuttia. Lehikoinen pelasi JyP HT:n lisäksi ainoastaan lyhyen ajan uransa lopulla sekä Ruotsin että Suomen alemmilla sarjatasoilla. Hän on 417 minuutillaan JyP HT:n/JYPin seurahistorian runkosarjan kaikkien aikojen viidenneksi eniten jäähyminuutteja kerännyt pelaaja.
Sportmedia.fi -sivuston artikkelin mukaan varsin pienikokoinen Lehikoinen tunnettiin taitavana, mutta vastustajia ärsyttävänä sentterinä, joka fyysisen kontaktin sijaan horjutti vastustajien henkistä tasapainoa verbaalisesti.
Ura.
Seuraura.
Lehikoinen on JyP HT:n kasvatti. Hän voitti seurassa C-nuorten suomenmestaruuden vuonna 1979 sekä B-nuorten suomenmestaruuden vuonna 1981 ja SM-hopeaa vuonna 1980. Lehikoinen debytoi JyP HT:n miesten I-divisioonajoukkueessa 17-vuotiaana kaudella 1980–1981, jolloin hän pelasi siellä kaksi runkosarjaottelua tehden yhden syöttöpisteen. Varsinaisella tulokaskaudellaan 1981–1982 Lehikoinen teki 36 runkosarjaottelussa tehot 20+12=32, joilla hän oli JyP HT:n toiseksi paras maalintekijä ja kolmanneksi paras pistemies. Lehikoinen eteni joukkueen kanssa aina SM-liigakarsintoihin saakka, mutta JyP HT jäi kuitenkin ilman sarjanousua Jokereiden voitettua ottelusarjan voitoin 3–0.
Kauden 1983–1984 päätteeksi Lehikoinen eteni JyP HT:n kanssa liigakarsintoihin, mutta joukkue jäi kuitenkin ilman sarjanousua Kiekkoreippaan voitettua ottelusarjan voitoin 3–1. Kauden 1984–1985 päätteeksi JyP HT nousi I-divisioonan voittajajoukkueena ilman karsintoja suoraan SM-liigaan, kun taas Kiekkoreipas putosi I-divisioonaan. Lehikoisen ensimmäinen SM-liigakausi 1985–1986 toi hänelle 26 runkosarjaottelussa tehot 5+4=9. Kauden 1988–1989 päätteeksi Lehikoinen voitti SM-hopeaa, kuten myös kauden 1991–1992 päätteeksi. Kaudella 1992–1993 hän pelasi JyP HT:n lisäksi myös kaksi ottelua lainalla I-divisioonajoukkue Joensuun Kiekko-Pojissa. Lehikoinen voitti JyP HT:ssä kauden päätteeksi SM-pronssia.
Kaudella 1994–1995 Lehikoinen pelasi Ruotsin kolmanneksi korkeimmalla sarjatasolla maan II-divisioonan Kalix HF:ssä. Kaudella 1996–1997 hän esiintyi vielä IV-divisioonajoukkue Ähtärin Kiekko-Haukoissa.
Maajoukkueura.
Lehikoinen pelasi alle 18-vuotiaiden EM-kilpailuissa vuonna 1981.
Harri Koskinen (jalkapalloilija)

Harri Koskinen (s. 16. toukokuuta 1962) on suomalainen jalkapalloilija. Hän oli pelipaikaltaan puolustaja ja keskikenttäpelaaja. Hän pelasi Helsingin Jalkapalloklubissa viisi SM-sarjan ottelua kaudella 1985, jolloin HJK voitti mestaruuden. Kaudella 1986 hän edusti I divisioonassa Finnairin Palloilijoita. Pisimpään hän edusti Helsingin Palloseuraa, joka pelasi kaudella 1983 I divisioonassa ja muina kausina alemmilla sarjatasoilla.
Tucupita

Tucupita on Delta Amacuron osavaltion pääkaupunki Venezuelassa. Kaupungissa on noin 86 000 asukasta, koko Tucupitan kunnassa 102 877.
Tucupita sijaitsee Manomo-joen varrella.
Hiihdon Suomen-mestaruuskilpailut 2017

Hiihdon Suomen-mestaruuskilpailut 2017 järjestettiin Keuruulla 3.–5. helmikuuta, Kontiolahdella 31. maaliskuuta – 2. huhtikuuta ja Ylitorniolla 9. huhtikuuta.
Tulokset.
Miehet.
Sprintti, 1,5 kilometriä, vapaa.
Keuruu, 3. helmikuuta
10 kilometriä, vapaa.
Kontiolahti, 31. maaliskuuta
15 kilometriä, perinteinen.
Keuruu, 4. helmikuuta
30 kilometriä, perinteinen, yhteislähtö.
Kontiolahti, 2. huhtikuuta
50 kilometriä, vapaa.
Ylitornio, 9. huhtikuuta
Parisprintti, 6 × 1,5 kilometriä, perinteinen.
Keuruu, 5. helmikuuta
4 × 10 kilometriä, (p + p + v + v).
Kontiolahti, 1. huhtikuuta
Naiset.
Sprintti, 1,2 kilometriä, vapaa.
Keuruu, 3. helmikuuta
5 kilometriä, vapaa.
Kontiolahti, 31. maaliskuuta
10 kilometriä, perinteinen.
Keuruu, 4. helmikuuta
15 kilometriä, perinteinen, yhteislähtö.
Kontiolahti, 2. huhtikuuta
30 kilometriä, vapaa.
Ylitornio, 9. huhtikuuta
Parisprintti, 6 × 1,5 kilometriä, perinteinen.
Keuruu, 5. helmikuuta
3 × 5 kilometriä, (p + v + v).
Kontiolahti, 1. huhtikuuta
UClinux

μClinux (kreikkalainen kirjain myy, kirjoitetaan myös uClinux) on Linux-ytimen versio mikrokontrollereille ja suorittimille, joissa ei ole muistinhallintayksikköä (MMU).
Projekti on integroitu Linux-ytimen päähaaraan versiossa 2.5.46.
Projektia varten on kehitetty glibc-kirjastolle vaihtoehdoiksi uClibc ja sen seuraaja uClibc-ng.
Käyttökohteita.
Käyttökohteita ovat erilaiset sulautetut järjestelmät.
Suoritintuki.
Eräitä tuettuja alustoja ovat mm.:
2 yötä aamuun

2 yötä aamuun on vuonna 2015 valmistunut suomalainen romanttinen draamaelokuva, jonka on ohjannut Mikko Kuparinen. Elokuvan virallinen nimi on "2 Nights Till Morning". Elokuva sai Suomen ensi-iltansa huhtikuussa 2016.
Arvioita.
Elokuvatutkija Jari Sedergrenin mukaan elokuva on leimallisesti kamarielokuva, jonka näyttelijät onnistuvat tehtävissään erinomaisesti. Erityisesti elokuvan naiskuvaa hän pitää vahvana.
El Ejido

El Ejido on kunta Almerían maakunnassa Etelä-Espanjassa. Kunnan väkiluku on 88 752 (2016).
El Ejidon nähtävyyksiä on muun muassa myöhäiseltä 200-luvulta tai varhaiselta 300-luvulta peräisin oleva varakkaan espanjalais-roomalaisen suvun hautamausoleumi (Daymún). 
Ciavieja on tärkeä arkeologinen kohde, jonka historiallista kehitystä esitellään paikallisen museon kokoelmissa (Sala Museo de Historia Local). Museossa on muun muassa nähtävänä roomalaisajalta peräisin olevaa mosaiikkilattiaa.
Finlandia Kirja

Finlandia Kirja on suomalainen Pohjoismaiden suurin antikvariaatti. Vuoden 2019 alussa se työllisti Orimattilan toimipaikassaan kymmenen henkilöä, ja sen valikoimassa oli yli 300 000 tuotetta. Yritys on sittemmin laajentunut Nastolan Villähteelle ja työllisti vuonna 2023 kaikkiaan 27 ihmistä. Antikvariaatti on perustettu vuonna 2010, ja se on toiminut alusta saakka pelkästään verkkokauppana. 
Finlandia Kirjan tuotevalikoima on saatavilla useista Internetin kauppapaikoista samanaikaisesti. Yrityksen oman verkkokaupan lisäksi tuotteet ovat ostettavissa myös vertaiskauppapaikka Huutonetistä sekä monikauppiasjärjestelmällä toimivasta kauppapaikasta Antikvaari.fi:stä.
Finlandia Kirja on painotuotteisiin keskittynyt yleisantikvariaatti, jonka tuotevalikoimasta löytyy käytettyä aikuisten ja lasten kauno- ja tietokirjallisuutta, aikakauslehtiä ja sarjakuvia. Valikoimassa on myös jonkin verran jäännöseräkappaleina hankittuja uusia kirjoja.
Yritys ostaa käytettyä kirjallisuutta koko Suomesta kuljetusliikkeen välityksellä niin yksityishenkilöiltä kuin yrityksiltäkin. Kirjojen myyjälle lähetetään tarvittaessa pakkauslaatikot kotiovelle, jolloin myyjän tehtäväksi jää vain kirjojen pakkaaminen. Alan suurimpana toimijana Finlandia Kirja on ostanut vuosien varrella myös useita lopettaneita alan yrityksiä. 2020-luvun alkupuolella Finlandia Kirja alkoi tehdä yhteistyötä Pääkaupunkiseudun Kierrätyskeskus Oy:n kanssa, jolta se saa arviolta 400 000 kirjaa vuodessa.
Finlandia Kirjan perusti vuonna 2010 kauppatieteiden maisteri Matti Pietilä. Yritys palkkasi ensimmäisen ulkopuolisen työntekijän vuonna 2011, minkä jälkeen sen liikevaihto, tulos ja myyntivalikoiman koko ovat kasvaneet vuosittain. Finlandia Kirjan käytössä on Pietilän kehittämä käytettyjen kirjojen myyntiin räätälöity toiminnanohjausjärjestelmä.
Yhteiskuntavastuu.
Finlandia Kirja järjestää vuosittain joulun alla Ilmaisen Kirjan Päivä -hyväntekeväisyystapahtuman, missä yritys jakaa tuhansia kirjoja ilmaiseksi.
Yritys kierrättää vuodessa kymmeniä tonneja myynti- tai jakokelvottomia kirjoja ekologisen eristevillan tuotantoon. Kirjat käyvät hyvin villantuotannon raaka-aineeksi kansineen. Villantuotantoon soveltumattomista nahkaselkäisistä kirjoista tehdään muun muassa kirjataidetta.
Yritys on toteuttanut kampanjoita, joiden kautta osa myyntituotoista on ohjattu muun muassa Mannerheimin Lastensuojeluliiton toimintaan lasten ja nuorten hyvinvoinnin edistämiseksi tai lahjoituksena Intiaan vähävaraisten lasten lukumahdollisuuksien parantamiseksi. Kaikista verkkokaupassa myydyistä kirjoista lahjoitetaan kymmenen senttiä Mannerheimin Lastensuojeluliitolle.
Palkinnot.
Vuonna 2018 Finlandia Kirjan verkkokauppa sijoittui hopeasijalle Suomen paras verkkokauppa -kilpailussa, jossa kaupan vahvimmiksi puoliksi mainittiin erityisesti yleisfiilis, toimitukset ja tuotevalikoima. Yritys on palkittu myös tietojärjestelmäratkaisustaan Innosuomi-kilpailussa vuonna 2011.
Ki Hong Lee

Ki Hong Lee (s. 30. syyskuuta 1986) on korealaissyntyinen näyttelijä. Hän on näytellyt muun muassa elokuvassa "Labyrintti".
Lee syntyi Soulissa, Etelä-Koreassa. Hän oli kuusivuotias, kun perhe muutti Uuteen-Seelantiin, jossa hän oppi puhumaan englantia. Kaksi vuotta myöhemmin, kun Leen oli kahdeksanvuotias, perhe muutti Los Angelesiin. Lee opiskeli opettajaksi Kalifornian yliopistossa Berkeleyssä. Näyttelemiseen hän alkoi perehtyä vakavammin viimeisenä yliopistovuotenaan. Yliopiston jälkeen hän työskenteli vanhempiensa ravintolassa.
Triumph TR6

TR6 oli englantilaisen Triumph Motor Companyn vuosina 1968 – 1976 valmistama kaksipaikkainen urheiluauto. Mallia valmistettiin, tuolloin osaksi British Leyland -konsernia liitetyn yhtiön tehtaalla Coventryssa, kaikkiaan 94 619 kappaletta. Näistä 86 249 autoa meni vientiin, pääasiassa Yhdysvaltoihin ja ainoastaan 8370 autoa jäi kotisaarelleen.
Yleistä.
Triumph TR6 tuotiin markkinoille mallivuodelle 1969. Mallin rakenteena oli edelleen erillisrungolle asennettu kori. TR6:n alusta perustui hyvin pitkälti aiempien TR4A / TR5 -mallien konstruktiona ja myös mallin kyljissä on vielä häivähdys edeltäjiensä muodoista. Tähän asti Triumphilla oli luotettu italialaisen designeri Giovanni Michelottin näkemyksiin, mutta nyt TR6:n modernien muotojen takana oli saksalainen Karmann.
Kokoontaittuvan vinyylikaton sijaan auto voitiin myös varustaa tehdasvalmisteisella, irrotettavalla kovakatolla. Muita valinnaisvarusteita olivat mm. taka-akselin kallistuksenvakain ja tasauspyörästön luistonesto, sekä suosituimpana ylivaihde.
Valmistushistoriansa aikana TR6 ei kokenut suuria muutoksia, mutta malli sai osakseen pientä viilausta vuosittain.
Tekniikka.
Alusta.
Etupyörien tuentana on päällekkäiset tukivarret, kallistuksenvakain ja kierrejouset, joiden sisällä teleskooppi-iskunvaimentimet. Takana pyöränripustuksena on "semi-trailing"-tukivarret ja kierrejouset. Takana heilahduksenvaimennuksesta huolehtivat vipuvarren välityksellä toimivat vaimentimet.
Ohjaus on tehostamaton hammastanko-ohjaus. Edessä levy- ja takana rumpujarrut. 
Voimalinja.
TR6:n voimanlähteenä toimi Triumphin oma, 2,5-litrainen, kuusisylinterinen OHV-rivimoottori. Yhdysvaltoihin toimitetut versiot varustettiin kahdella Strömberg tai SU-kaasuttimella, näiden mallien teho vaihtelee vuosimallista riippuen välillä 98 – 106 hv DIN. Muut, kuin US-versiot varustettiin Lucasin mekaanisella polttoaineensuihkutuksella. Näiden mallien tunnuksena on PI "(Petrol Injection)" ja niiden tehoksi ilmoitettiin 145 DIN-hevosvoimaa (150 bhp, 110 kW). Vuonna 1973 moottori sai uuden nokka-akselin, jonka myötä sen teho putosi 123 DIN-hevosvoimaan (125 bhp, 93 kW), mutta vastapainona vääntömomentti kasvoi. Muutos latisti hieman moottorin urheiluautomaista olemusta, mutta lisäsi mukavuutta arkikäytössä. 
Vaihteisto on täyssynkronoitu neliportainen manuaalivaihteisto, lisävarusteena oli saatavana Laycock de Normanville-ylivaihdeyksikkö. Aluksi ylivaihde oli käytössä välityksillä 2 – 4, mutta myöhemmissä versioissa, noin vuodesta 1973 lähtien, ylivaihde on käytettävissä ainoastaan vaihteilla 3 ja 4.&lt;ref name="Original Triumph TR4/4A/5/6"&gt;&lt;/ref&gt;
Jajarkotin piirikunta

Jajarkotin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Jajarkotin piirikunta rajautuu etelässä Salyanin ja Surkhetin, lännessä Dailekhin, pohjoisessa Kalikotin, Jumlan ja Dolpan sekä idässä Rukumin piirikuntaan.
Jajarkotin piirikunnassa asui vuonna 2011 yhteensä 171 304 ihmistä 30 474 kotitaloudessa (134 868 as. vuonna 2001). Piirikunnan pinta-ala on 2 230 neliökilometriä ja väestötiheys 77 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean (12 186 as. 2011) keskustaajama, joka tunnetaan nimellä Jarjakot (Khalanga, tai Jarjakot Khalanga). Jarjakotin piirikunnan keskustaajama sijaitsee Kathmandusta noin 325 kilometriä länsiluoteeseen. 
Jajarkot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,393. Piirikunnassa on esiintynyt 2000-luvulla esimerkiksi koleraa. Liikkuminen piirikunnan sisällä on haastavan maaston ja huonojen tieyhteyksien takia vaikeaa, väestön tietämys sairauksien leviämisestä (myös lukutaidon aste) matala ja puhtaan juomaveden saatavuus on ollut ongelmallista.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa käy ilmi piirikunnan monimuotoisuus: 5,9 % voidaan luokitella ylempään trooppiseen, 37,3 % subtrooppiseen, 34,6 % lauhkeaan, 16,9 % subalpiiniseen, 2,3 % alpiiniseen ja 3,0 % ylempään vuoristovyöhykkeeseen (nival zone) kuuluvaksi.
HMS Spejaren (P162)

HMS Spejaren (runkonumero P162) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus.
Alus tilattiin Bergenistä Bergens Mekaniske Verkstederiltä. Se laskettiin vesille 13. toukokuuta 1980 ja liitettiin laivastoon 2. maaliskuuta 1981.
Palvelus.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU-dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Styrbjörn (P163)

HMS Styrbjörn (runkonumero P163) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus.
Alus tilattiin Bergenistä Bergens Mekaniske Verkstederiltä. Se laskettiin vesille 15. elokuuta 1980 ja liitettiin laivastoon 15. kesäkuuta 1981.
Palvelus.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU-dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Starkodder (P164)

HMS Starkodder (runkonumero P164) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus.
Alus tilattiin Bergenistä Bergens Mekaniske Verkstederiltä. Se laskettiin vesille 11. marraskuuta 1980 ja liitettiin laivastoon 24. elokuuta 1981.
Palvelus.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU-dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin 2008 Rådmansö Rederi AB:lle.
HMS Tordön (P165)

HMS Tordön (runkonumero P165) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus.
Alus tilattiin Bergenistä Bergens Mekaniske Verkstederiltä. Se laskettiin vesille 3. helmikuuta 1981 ja liitettiin laivastoon saman vuoden lopulla 26. lokakuuta.
Palvelus.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Tirfing (P166)

HMS Tirfing (runkonumero P166) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus.
Alus tilattiin Bergenistä Bergens Mekaniske Verkstederiltä. Se laskettiin vesille 14. syyskuuta 1981 ja liitettiin laivastoon 21. tammikuuta 1982.
Palvelus.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
Banken piirikunta

Banken piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Banken piirikunta rajautuu etelässä Intian Uttar Pradeshin osavaltioon. Lännessä naapurina on Bardiyan, pohjoisessa Salyanin ja idässä Dang Deukhurin piirikunta.
Banken piirikunnassa oli vuonna 2011 yhteensä 491 313 asukasta (385 840 as. vuonna 2001). Piirikunnan pinta-ala on 2 337 neliökilometriä ja väestötiheys 210 as./km2. Hallinnollinen keskus on Nepalgunj, jossa asui vuoden 2011 väestönlaskennan mukaan 72 503 henkeä. Toukokuussa 2014 perustettiin Kohalpurin kaupunki (36 019 as., 2011).
Luonnonmaantieteellisesti piirikunta ryhmitellään yleensä osaksi Keskilännen alankovyöhykettä (Terai). Tarkemmassa jaottelussa piirikunnasta 79,1 % voidaan luokitella alempaan trooppiseen, 20,6 % ylempään trooppiseen ja 0,3 % subtrooppiseen kasvillisuusvyöhykkeeseen kuuluvaksi.
Trent Daavettila

Trent Daavettila (s. 3. syyskuuta 1984 Howell, Michigan) on yhdysvaltalainen entinen jääkiekkoilija, joka pelasi ammattilaisurallaan Pohjois-Amerikan alasarjoissa, lähinnä ECHL-liigassa. Pelipaikaltaan vasemmalta laukova, 183 senttimetriä pitkä ja 84 kilogrammaa painava Daavettila oli hyökkääjä.
Ura.
Suomalaisia sukujuuria omaava Daavettila aloitti jääkiekon suomalaissiirtolaisten perustamassa Finlandia Universityssä. Daavettila pelasi ammattilaisena ensimmäisen kerran kaudella 2008–2009 IHL-liigan Kalamazoo Wingsissä. Seuraavalla kaudella Daavettila sai peliaikaa AHL-liigassa, kun Wings lainasi häntä Adirondack Phantomsiin ja Grand Rapids Griffinsiin.
Kaudella 2012–2013 Daavettila siirtyi ECHL-liigan Colorade Eaglesiin. Uransa aikana hän pelasi lainalla AHL-joukkueissa St. John’s IceCaps, Chicago Wolvesja Lake Erie Monsters. Ammattilaisuransa hän päätti kauden 2015–2016 jälkeen. Tuolloin hän oli pelannut yhteensä 22 AHL-ottelua tehoin 2+5=7 ja 451 ECHL-ottelua tehoin 151+334=485.
HMS Jägaren (P150)

HMS Jägaren (runkonumerot P151, P150 ja V150) oli Ruotsin laivaston partioalus, joka myöhemmin luokiteltiin yhteysalukseksi.
Valmistus.
Sen esikuvina olivat Norjan laivaston Storm-luokan tykkiveneet sekä Snögg-luokan torpedoveneet. Alus tilattiin Bergenistä Bergens Mekaniske Verkstederiltä. Se laskettiin vesille 8. kesäkuuta 1972 ja liitettiin laivastoon saman vuoden lopulla 27. marraskuuta.
Palvelus.
Vuodet 1973-1974 alus oli koeajoissa, jotka antoivat positiivisen tuloksen. Alus osoittautui käytössä yksinkertaiseksi ja kestäväksi. Tulosten seurauksena esitettiin Hugin-luokkaa tilattaessa parannuksia majoitustiloihin ja asejärjestelmiin. Alus oli 2015 edelleen palveluksessa.
Wesley Hoedt

Wesley Hoedt (s. 6. maaliskuuta 1994 Alkmaar) on alankomaalainen jalkapalloilija, joka edustaa Englannin mestaruussarjassa pelaavaa Watfordia. Vasenjalkainen Hoedt on pelipaikaltaan keskuspuolustaja.
Ura.
Seurajoukkueura.
Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan. Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin. Hän teki AZ:n paidassa kaksi maalia 26 pelaamassaan ottelussa.
Lazion paidassa Hoedt teki debyyttinsä syyskuussa 2015 Udinesea vastaan. Hän pelasi Laziossa kaikkiaan 65 Serie A -ottelua, joissa hän teki kaksi maalia, seitsemän Mestarien liigan ottelua ja kahdeksan Eurooppa-liigan ottelua, joissa hän teki yhden maalin.
Hoedt on sittemmin edustanut englantilaista Southamptonia, espanjalaista Celta Vigoa sekä belgialaisia Royal Antwerpia ja Anderlechtia. Hän siirtyi englantilaisseura Watfordiin tammikuussa 2023.
Maajoukkueura.
Hoedt pelasi Alankomaiden alle 20-vuotiaiden maajoukkueessa vuosina 2013–2014. Otteluita kertyi kuusi. Vuosina 2015–2016 hän pelasi neljä ottelua Alankomaiden alle 21-vuotiaiden maajoukkueessa. Vuonna 2017 hän pelasi Alankomaiden miesten maajoukkueessa kuusi maaottelua, joista viidessä täydet peliminuutit. Otteluista neljä kuului MM-kilpailujen karsintaan ja kaksi oli ystävyysotteluita.
Aiko (prinsessa)

Aiko, prinsessa Toshi () (s. 1. joulukuuta 2001) on Japanin keisari Naruhiton ja tämän vaimon, keisarinna Masakon, ainoa lapsi sekä Japanin edellisen keisarin, Akihiton, pojantytär.
Varhainen elämä.
Aikon synnyttyä Japanissa syntyi keskustelua siitä, tulisiko Japanin kruununperimysjärjestys saattaa koskemaan myös naisia. Mikäli kruununperimysjärjestys koskisi myös naisia, Aiko olisi ollut perimysjärjestyksessä toinen, heti isänsä jälkeen. Keskustelu laantui sittemmin, kun keisariparin toiselle pojalle, Fumihitolle, syntyi vuonna 2006 poika, Hisahito.
Ollessaan alakoulussa vuonna 2010 Aiko jättäytyi hetkellisesti pois koulusta, koska joutui koulukiusaamisen kohteeksi.
Koulutus ja edustustehtävät.
Helmikuussa 2020 Aikon ilmoitettiin aloittaneen yliopisto-opinnot tokiolaisessa Gakushuin-yliopistossa pääaineenaan japanin kieli ja kirjallisuus. Samassa yliopistossa ovat opiskelleet myös Aikon isä ja isoisä.
Koska Aiko oli isänsä kruunajaisten aikana alaikäinen, hän ei saanut osallistua virallisiin tilaisuuksiin. Prinsessan täyttäessä 20 vuotta hänestä tuli virallisesti keisarillisen perheen aikuinen jäsen. Juhlallisuuksia siirrettiin kuitenkin maaliskuun puoliväliin, koska yliopiston lukukausi oli vielä käynnissä.
Prinsessan ensimmäinen virallinen edustustehtävä oli tammikuussa 2022, kun hän osallistui keisariperheen uudenvuoden juhlallisuuksiin keisariperheen virallisena edustajana. Kolme kuukautta myöhemmin Aiko piti lehdistötilaisuuden, jossa hän vastasi toimittajien kysymyksiin. Hän sanoi uuden roolinsa keisariperheen aikuisena edustajana olevan "melko tiukka". Hän myös sanoi, että hänen avioliittonsa olisi vielä kaukainen tulevaisuudensuunnitelma.
Kun keisari Naruhito piti uudenvuodenpuheensa vuonna 2023, Aiko esiintyi tämän rinnalla muiden keisarillisen perheen jäsenten, muun muassa entisen keisarin Akihiton kanssa.
Colin O’Donoghue

Colin O’Donoghue (s. 26. tammikuuta 1981 Drogheda, Irlanti) on irlantilainen näyttelijä ja muusikko. Hän on näytellyt muun muassa televisiosarjassa "Olipa kerran" Killian Jonesia eli Kapteeni Koukkua.
O’Donoghue on myös irlantilaisen pop-rock-yhtyeen The Enemies perustajajäsen. Hän soitti kitaraa ja lauloi. Hän erosi yhtyeestä vuonna 2013 sarjan "Olipa kerran" kuvausten vuoksi.
Yksityiselämä.
Colin O’Donoghue syntyi ja varttui katolilaisessa perheessä Droghedassa Louthin kreivikunnassa. Hän vietti 16-vuotiaana kuukauden Ranskassa oppimassa maan kieltä.
O’Donoghue on naimisissa ja hänellä on kaksi lasta.
Laurens Vanthoor

Laurens Vanthoor (s. 8. toukokuuta 1991 Hasselt) on belgialainen moottoriurheilija. Hän asuu Saksassa, Waiblingenissa lähellä Stuttgartia. Nykyään hän kilpailee Porschella FIA World Endurance Championship -sarjassa. Hänen nuorempi veljensä Dries Vanthoor on myös moottoriurheilija.
Ura.
Vanthoor aloitti uransa Karting-luokissa voittaen vuonna 2005 Belgian ICA-Junior ja Ranskan Junior -luokkien mestaruudet. Vuonna 2008 Vanthoor siirtyi Saksan Formula 3 -sarjaan jossa hän saavutti kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä neljänneksi. Samana vuonna hän sijoittui Macaon Grand Prix -kilpailussa kuudenneksi. Vuonna 2009 Vanthoor jatkoi Saksan F3 -sarjassa ja voitti mestaruuden saavuttaen kauden aikana 11 voittoa, 11 paalupaikkaa ja 15 palkintosijaa. Vuonna 2010 Vanthoor siirtyi Formula 3 Euroseries -sarjaan saavuttaen neljä palkintosijaa sijoittuen sarjan kuudenneksi. Vuonna 2011 Vanthoor jatkoi sarjassa sijoittuen jälleen kuudenneksi.
Vuonna 2012 Vanthoor siirtyi kestävyysautoihin ja ajoi FIA GT1 World Championship -sarjassa voittaen kolme kilpailua sijoittuen sarjan neljänneksi. Samana vuonna hän ajoi kuusi kilpailua Blancpain Endurance Series -sarjassa sijoittuen sarjan viidenneksi. Vuonna 2013 Vanthoor voitti FIA GT Series -sarjan mestaruuden yhdessä Stéphane Ortellin kanssa. Vuonna 2014 Vanthoor jatkoi uudelleen nimetyssä Blancpain Sprint Series -sarjassa sijoittuen sarjan neljänneksi. Samana vuonna hän voitti Blancpain Endurance Series -sarjan mestaruuden.
Vanthoor on kilpaillut myös Stock Car Brasil -sarjassa. Vuonna 2014 Vanthoorin autokunta voitti Span 24 tunnin ajon yhdessä René Rastin ja Markus Winkelhockin kanssa. Vuonna 2015 Vanthoor oli mukana myös voittamassa Nürburgringin 24 tunnin ajoa. Samana vuonna hän osallistui ensi kertaa Le Mansin 24 tunnin ajoon.
Vanthoor siirtyi Audilta Porschen tehdaskuljettajaksi vuonna 2017. Tämän jälkeen hän ajanut muun muassa IMSA SportsCar Championship, Intercontinental GT Challenge ja DTM-sarjoissa.
En kommentoi

En kommentoi on Antti Tuiskun kymmenes studioalbumi, joka julkaistiin 22. toukokuuta 2015. Albumin on tuottanut Jurek. Tuisku on kertonut albumin pääteeman olevan ”itsensä kunnioittaminen, oman arvon tunteminen ja se, ettei välitä siitä, mitä muut ajattelevat”. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumi pysyi Suomen virallisella albumilistalla yhtäjaksoisesti yli kolme vuotta. Listan sijalla 1 se oli yhdeksän viikkoa.
Albumi on myynyt platinaa syksyllä 2015. Toukokuussa 2016 albumi ylitti tuplaplatinarajan.
Albumin julkaisuviikolla Spotifyssa julkaistiin päivittäin ennakkoon albumin kappaleita. Samalla viikolla "En kommentoi" oli myös YleX:n viikon albumina.
Albumin ensimmäinen single ”Peto on irti” julkaistiin 20. helmikuuta 2015. Toinen single ”Blaablaa (En kuule sanaakaan)” julkaistiin 10. huhtikuuta 2015. Singleinä on julkaistu myös kappaleet ”Keinutaan” ja ”Hiton pelkuri”.
Vuonna 2016 "En kommentoi" palkittiin Vuoden albumin ja Vuoden pop Emma-palkinnoilla.
Deluxe-versio.
Albumista julkaistiin 22. huhtikuuta 2016 uusi Deluxe-versio, jolla on mukana kolme uutta kappaletta. Huhtikuussa 2016 se julkaistiin CD-levynä ja digitaalisesti ladattavana, 13. toukokuuta 2016 myös vinyylinä.
Kaksi kolmesta uudesta kappaleesta on julkaistu singlenä. Ensimmäinen, ”Party (papiidipaadi)”, julkaistiin 15. joulukuuta 2015. Kappale nousi sekä single- että latauslistan ensimmäiseksi. Myös 26. helmikuuta 2016 singlenä julkaistu ”Pyydä multa anteeks kuunnolla” on menestynyt hyvin sijoittuen single- ja latauslistan toiseksi.
Bardiyan piirikunta

Bardiyan piirikunta (; myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.
Bardiyan piirikunnan väkiluku oli vuonna 2011 yhteensä 426 576 (382 649 as. vuonna 2001). Piirikunnan pinta-ala on 2 025 neliökilometriä ja väestötiheys 211 as./km2. Hallinnollinen keskus on Gulariya (myös muodossa Gularia, 55 747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.
Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4 % piirikunnasta voidaan luokitella alempaan trooppiseen, 22,6 % ylempään trooppiseen ja 2,7 % subtrooppiseen kasvillisuusvyöhykkeeseen kuuluvaksi.
Tyra Lundgren

Tyra Lundgren (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä. 
Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti. 
Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Reijmyre-, Kosta- ja Riihimäki-tuotemerkeille.
Kuvanveistäjänä Lundgren loi runsaasti pronssiveistoksia Tukholmaan ja muualle Ruotsiin.
Alberth Elis

Alberth Josué Elis Martínez (s. 12. helmikuuta 1996 San Pedro Sula) on hondurasilainen jalkapalloilija, joka edustaa kotimaansa pääsarjassa pelaavaa CD Olimpiaa. Pelipaikaltaan Elis on hyökkääjä. Hän kuuluu myös Hondurasin jalkapallomaajoukkueeseen.
Ura.
Seurajoukkueura.
Elis on CD Olimpian kasvatti. Hän debytoi seuran paidassa Hondurasin liigassa kaudella 2013-2014 pelaten yhdeksän ottelua tekemättä maaleja. Hän voitti tuolla kaudella myös liigan Clausura-mestaruuden. Kaudella 2014-2015 Elis on onnistunut maalinteossa kuudesti 18 ottelussa. Englannin valioliigan Everton on kiinnostunut Elisistä.
Maajoukkueura.
Elis kuului Hondurasin joukkueeseen vuoden 2013 alle 17-vuotiaiden MM-kilpailuissa, joissa hän pelasi neljässä ottelussa. Alle 20-vuotiaiden maajoukkueessa hän on pelannut vuodesta 2015 lähtien. Hondurasin jalkapallomaajoukkueessa Elis teki debyyttinsä jo lokakuussa 2014 ystävyysottelussa Meksikoa vastaan.
Angel si ti

Angel si ti (, ) on Miroslav Kostadinovin esittämä kappale, jolla hän edusti Bulgariaa vuoden 2010 Eurovision laulukilpailussa Norjassa. Kappaleen on säveltänyt Miroslav Kostadinov eli Miro itse. Sen kesto on tasan kolme minuuttia.
Angel si ti kilpaili ensimmäisessä semifinaalissa, josta se sai vain 19 pistettä ollen 15:s. eikä selviytynyt finaaliin. Kappale lauletaan pääosin bulgarian kielellä, mutta osa siitä lauletaan englanniksi.
Dailekhin piirikunta

Dailekhin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Dailekhin piirikunta rajautuu idässä Jajarkotin, etelässä Surkhetin, lännessä Achhamin ja pohjoisessa Kalikotin piirikuntaan.,
Vuonna 2011 Dailekhin piirikunnan väkiluku oli 261 770 (225 201 as. vuonna 2001). Piirikunnan pinta-ala on 1 502 neliökilometriä ja väestötiheys 174 as./km2. Vuonna 2011 piirikunnassa oli vain yksi kaupunki, Narayan (21 110 as), joka toimi myös piirikunnan hallinnollisena keskuksena. Narayanin keskustaajamasta käytetään joissain yhteyksissä nimitystä DailekhBazaar. Toukokuussa 2014 piirikuntaan muodostettiin hallinnollisesti kaupunki nimeltä Dullu yhdistämällä aiempaan Dullun kyläsuunnittelukomitean alueeseen (4 178 as., 2011) muita kyläkomiteoita.
Luonnonmaantieteellisesti piirikunta ryhmitellään yleensä osaksi Nepalin Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 16,7 % voidaan luokitella ylempään trooppiseen, 64,5 % subtrooppiseen, 16,1 % lauhkeaan, 2,3 % subalpiiniseen, 0,0 % (eli hieman) alpiiniseen kasvillisuusvyöhykkeeseen ja 0,5 % vesistöihin kuuluvaksi.
HMS Norrköping (T131)

HMS Norrköping (runkonumerot T131 ja R131) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus.
Alus tilattiin Karlskronan laivastontelakalta. Se laskettiin vesille 16. marraskuuta 1972 ja liitettiin laivastoon 11. toukokuuta 1973.
Palvelus.
Alus poistettiin palveluksesta 1. syyskuuta 2005.
Surkhetin piirikunta

Surkhetin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Vuonna 2011 Surkhetin piirikunnan väkiluku oli 350 804 (288 527 as. vuonna 2001). Piirikunnan pinta-ala on 2 451 neliökilometriä ja väestötiheys 143 as./km2. Hallinnollinen keskus on Birendranagar (47 914 as. 2011), joka oli 2011 piirikunnan ainoa kaupunki. Joulukuussa 2014 muodostettiin piirikuntaan uusi Bheri Ganga -niminen kaupunki.
Surkhetin piirikunta rajautuu pohjoisessa Achhamin, Dailekhin ja Jajarkotin, idässä Salyanin, etelässä Bardiyan sekä lännessä Kailalin ja Dotin piirikuntaan.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnasta 2,2 % voidaan luokitella alempaan trooppiseen, 61,9 % ylempään trooppiseen, 32,8 % subtrooppiseen ja 1,3 % lauhkeaan kasvillisuusvyöhykkeeseen sekä 1,9 % vesistöihin kuuluvaksi.
Ristikankaan hautausmaa

Ristikankaan hautausmaa on Kemin Ristikankaalla sijaitseva yksityinen Vapaa-ajattelijoiden ylläpitämä hautausmaa. Hautausmaa sijaitsee Perta-aapantien varressa noin neljän kilometrin päässä kaupungin keskustasta Ristikankaan kaupunginosassa. 
Hautausmaa otettiin käyttöön 1941 ja ensimmäinen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva Järnfors (1903-1941) saatettiin haudan lepoon. Myös Kemin veritorstaina elokuussa 1949 kuolleet Anni Kontiokangas ja Felix Pietilä on haudattu alueelle.
Alueella on myös muistolehtoalue ja Uurnalehto vainajien tuhkia varten.
Skeletal Family

Skeletal Family on englantilainen goottirockyhtye, joka on perustettu Keigleyssä, West Yorkshiressa joulukuussa 1982. Bändi perustettiin ryhmän The Elements jäljelle jääneistä jäsenistä. Bändi otti nimekseen "Davied Bowie"n biisin nimen "Chant of the Ever Circling Skeletal Family" albumilta Diamond Dogs. 
Lähteet.
http://www.skeletalfamily.com
Ignaty Novikov

Ignaty Trofimovitš Novikov (ven. Игнатий Трофимович Новиков), (2. tammikuuta 1907, jul. 20. joulukuuta 1906 Dniprodzeržynsk, Venäjän keisarikunta - 25. joulukuuta 1993 Moskova, Neuvostoliitto ) oli neuvostoliittolainen varapääministeri, pitkäaikainen rakentamisesta vastaava ministeri ja Moskovan olympialaisten järjestelytoimikunnan puheenjohtaja.
Ignaty Novikov työskenteli metallityöläisenä (seppä, mekaaniikko, koneistaja) vuosina 1919-1927 ja sen jälkeen teknisenä suunnittelijana vuosina 1927-1931. Seuraavina kahtena vuotena hän opiskeli Dniprodzeržynskin metallurgiainstituutissa.
Vuodesta 1932 lähtien Novikov toimi johtotehtävissä Saratovin alueella. Vuodesta 1943 lähtien hän siirtyi Moskovaan vesivoimaloista vastaavan ministeriön palvelukseen. Vuodesta 1958 alkaen hän toimi neuvostohallituksen ministerinä vastuualueenaan energiantuotanto ja sähköistys. Vuodesta 1962 hän toimi varapääministerinä vastuualueenaan Neuvostoliiton rakentamisen valtionkomitea. Hän toimi Brežnevin ajan ministerineuvostossa. Novikov joutui luopumaan ministeritehtävistään Brežnevin seuraajan Juri Andropovin valtakautena vuonna 1983 osaksi syyllistettynä Neuvostoliiton huonosta rakentamisen laadusta., 
Ignaty Novikov toimi vuoden 1980 Moskovan kesäolympialaisten järjestelytoimikunnan puheenjohtajana vuosina 1975-1980.